張俊 (明朝將領)

張俊（），宣府前衛人。明朝軍事將領。

 生平 
繼承世職，為宣府前衛指揮使，累擢大同遊擊將軍。

明孝宗弘治十二年（1499年），以功升為都指揮同知，后因擊退火篩入寇，擢升為都督僉事。不久，總兵官王璽失事被徵，命其代任。同年冬，移鎮宣府。明武宗繼位后，蒙古入寇，張俊派遣諸將李稽、白玉、張雄、王鎮、穆榮各領兵三千人，分扼要害。不久敵軍突破新開口，張俊親率三千人赴援，半途受傷，遂改由都指揮曹泰帶領部隊前進。曹泰在鹿角山被包圍，張俊再調兵五千人增援解圍。李稽等諸將成功脫困，唯獨張雄、穆榮二將因為援絕而戰死。是役明軍士馬死亡無算，之後張俊被徵還。

正德五年（1510年），署任都督同知，典神威營操練。次年，討伐山西楊虎等叛亂，后實授都督同知。久之去世《明史》（卷175）：“張俊，宣府前衛人。嗣世職，為本衛指揮使。累擢大同遊擊將軍。弘治十二年以功進都指揮同知。火篩入大同左衛，大掠八日。俊遣兵三百邀其前，復分兵三百為策應，而親禦之荊東莊。依河結營，擊卻三萬餘騎。帝大喜，立擢都督僉事。未幾，總兵官王璽失事被徵，即命俊代之。其冬，以寇入戴罪，尋移鎮宣府。中官苗逵督師延綏，檄大同、宣府卒為探騎。俊持不遣，逵遂劾俊。帝宥俊，而命發卒如逵言。武宗初立，寇乘喪大入，連營二十餘里。俊遣諸將李稽、白玉、張雄、王鎮、穆榮各帥三千人，分扼要害。俄，寇由新開口毀垣入，稽遽前迎敵；玉、雄、鎮、榮各帥所部拒於虞臺嶺。俊急帥三千人赴援，道傷足，以兵屬都指揮曹泰。泰至鹿角山，被圍。俊力疾，益調兵五千人，持三日糧，馳解泰圍，復援出鎮。又分兵救稽、玉，稽、玉亦潰圍出。獨雄、榮阻山澗，援絕死。諸軍已大困，收兵還。寇追之，行且戰，僅得入萬全右衛城，士馬死亡無算。俊及中官劉清、巡撫李進皆徵還。御史郭東山言，俊扶病馳援，勸懲不宜偏廢，乃許贖罪。正德五年，起署都督同知，典神威營操練。明年六月，賊楊虎等自山西十八盤還，破武安，掠威、曲周、武城、清河、故城、景州，轉入文安，與劉六等合。都指揮桑玉屢敗，僉事許承芳請濟師。乃命俊充副總兵，與參將王琮統京軍千人討之。往來近畿數月，不能創賊。已，朝議調邊軍協守，賊遂連敗。明年三月，劉六、劉七、齊彥名、龐文宣等敗奔登、萊海套。陸完檄俊軍萊州，合諸將李鋐等邀之。賊遂北走，轉掠寶坻、香河、玉田，俊急偕許泰、郤永遏之。帝喜，勞以白金。賊由武清西去。未幾，得疾召還。後賊平，實授都督同知。久之，卒。俊為邊將，持廉，有謀勇。其歿也，家無贏資。”。

参考文献

Category:明朝都督同知
Category:张姓